VISAGINO SAVIVALDYBĖS
JAUNIMO REIKALŲ TARYBA
POSĖDŽIO PROTOKOLAS
 
2026-07___ Nr. ____
Visaginas
Jaunimo reikalų tarybos (toliau – JRT) posėdis įvyko 2026 m. liepos 10 d. 11 val., Visagino savivaldybės Didžiojoje posėdžių salėje ir nuotoliniu būdu Zoom platformoje.
Tarybos pirmininkas: Maksim Paukštė
Tarybos sekretorė: Irina Jarec
Dalyvavo JRT nariai: Maksim Paukštė, Aurimas Gudas, Miglė Zakarkaitė, Karolina Petrovskaja, Ūla Dubakaitė, Olga Manc, Inga Stankevičienė, Vladislav Jaronskij, Glorija Šeider
Posėdyje dalyvavo svečiai: Kristina Gedžiūnaitė, Jevgenija Cholodova, Alina Kišmachova. 
DARBOTVARKĖ:
1. Dėl posėdžio darbotvarkės tvirtinimo.
2. Informacinis pranešimas apie Visagino jaunimo įgalinimo viziją.
3. Informacinis pranešimas apie Visagino jaunimo reikalų logotipą ir vizualinį identitetą.
4. Informacinis pranešimas dėl Visagino savivaldybės jaunimo ir su jaunimu dirbančių organizacijų projektų finansavimo Visagino savivaldybės biudžeto lėšomis tvarkos aprašo iniciatyvos.
5. Dėl Kaišiadorių rajono savivaldybės jaunimo reikalų tarybos kvietimo prisidėti prie Jaunimo politikos konferencijos.
6. Dėl jaunimo iniciatyvos „Sodai – ne tik daržovėms“ finansavimo.


1. SVARSTYTA. Dėl darbotvarkės tvirtinimo.
Maksim Paukštė pristatė Vladislav Jaronskij pasiūlymą pirmu klausimu pristatyti savo renginio idėją. 
Pritarta bendru sutarimu.

SVARSTYTA. Renginio idėjos „Kuntskamera” pristatymas
Vladislav Jaronskij pristatė muzikinio reivo „Kuntskamera” („meno kambarys”) surengimo Visagine idėją ir papasakojo apie aparatūros poreikį. Pasiūlė DJ programą, datą rugpjūčio 1 d., galimas vietas - rūsyje po Visagino savivaldybės viešąja biblioteka arba pastate Taikos pr. 23. Pristatė paruoštą vizualinį renginio identitetą. 
Karolina Petrovskaja pasidžiaugė, jog kelis metus iš eilės Visagino kultūros centro rengiama DJ klasė išauga į jaunimo iniciatyvas. Pabrėžė, jog renginio vieta turi būti pasirinkta atsižvelgiant į tinkamą triukšmo lygį. Informavo, jog Visagino kultūros centras turi reikiamą aparatūrą ir pasiūlė toliau derėtis dėl organizavimo detalių.
Aurimas Gudas pasiūlė alternatyvias renginio vietas, kuriose jau yra pritaikyta įranga - Visagino kūrybos ir menų akademijos salė „Harmonija"(buv. „Orbita”), naktinis klubas „Atmosfera”. 
Olga Manc informavo, jog pastatas Festivalio g. 6A, kuriame yra VKMA salė „Harmonija", šiuo metu yra remontuojamas, todėl kaip renginio vieta nesvarstytinas. 
 Vladislav Jaronskij pasiteiravo dėl finansinio renginio palaikymo galimybių.
Maksim Paukštė pasiūlė toliau siekti bendradarbiavimo su Visagino kultūros centru ir pateikti Jaunimo reikalų tarybai poreikį dėl reikalingos pagalbos. 
Informacija išklausyta.

2. SVARSTYTA. Informacinis pranešimas apie Visagino jaunimo įgalinimo viziją.
Maksim Paukštė pristatė Visagino jaunimo įgalinimo viziją ir su ja susijusius iššūkius.
Kalbant apie jaunimo informavimą ir konsultavimą, akcentavo vientisos komunikacijos poreikį. Kalbant apie jaunimo interesų advokatavimą akcentavo poreikį suteikti galimybę jaunimo grupėms prašyti pagalbos savo iniciatyvoms. Kalbant apie jaunimo organizacijų stiprinimą akcentavo poreikį stimuliuoti jaunimo organizacijų sąjungos „Apskritasis stalas” darbą. Kalbant apie savanorystės skatinimą pabrėžė Visagino Jaunimo centro atsiradimo svarbą. 
Karolina Petrovskaja pasiteiravo informacijos apie VšĮ “Edukacijų centras”. 
Maksim Paukštė pasiūlė nuvykti aptarti Edukacijų centro vaidmenį jaunimo įgalinimo strategijoje. 

Informacija išklausyta. 

3. SVARSTYTA.  Informacinis pranešimas apie Visagino jaunimo reikalų logotipą ir vizualinį identitetą.
Maksim Paukštė pristatė poreikį keisti Visagino jaunimo informavimui skrtą vizualinį identitetą. Pabrėžė poreikį vieningai komunikuoti jaunimo galimybes - sujungiant Jaunimo reikalų tarybos ir jaunimo reikalų koordinatoriaus teikiamą informaciją po skėčiu „Visagino jaunimo reikalai” socialinėse medijose. Pristatė „Visagino jaunimo reikalų” logotipą ir spalvinį įvaizdį. 
Irina Jarec pasiteiravo galimybės ateityje konsultuotis dėl turinio kūrimo su komunikacijos specialistėmis Glorija Šeider ir Jevgenija Cholodova. 
Glorija Šeider sutiko.
Jevgenija Cholodova sutiko.
Informacija išklausyta. 

4. SVARSTYTA.  Informacinis pranešimas dėl Visagino savivaldybės jaunimo ir su jaunimu dirbančių organizacijų projektų finansavimo Visagino savivaldybės biudžeto lėšomis tvarkos aprašo iniciatyvos. 
Maksim Paukštė pakomentavo naujo tvarkos aprašo projektą, užtikrinsiančio galimybę jauniems žmonėms kreiptis į savivaldybę dėl savo iniciatyvų finansavimo. 
Irina Jarec pabrėžė, jog nauja finansavimo priemonė turėtų būti planuojama kitiems biudžetiniams metams. 
Maksim Paukštė pasiūlė kurti darbo grupę darbui su nauju aprašu, ateityje konsultuojantis su Kristina Gedžiūnaite,  kuri turi patirtį kuriant finansavimo konkursų aprašus. 
Kristina Gedžiūnaitė pritarė.
Maksim Paukštė informavo apie teigiamą panašaus tvarkos aprašo veikimo patirtį Panevežio miesto savivaldybėje, kur jaunimas gali teikti idėjas finansavimui ištisus metus. 
Informacija išklausyta. 
5. SVARSTYTA.  Dėl Kaišiadorių rajono savivaldybės jaunimo reikalų tarybos kvietimo prisidėti prie Jaunimo politikos konferencijos. 
Maksim Paukštė pristatė Kaišiadorių rajono savivaldybės jaunimo reikalų tarybos pasiūlymą rugpjūtį bendrai organizuoti Visagine dviejų dienų jaunimo politikos konferenciją. 
Aurimas Gudas pasiteiravo dėl Kaišiadorių savivaldybės prisidėjimo.
Maksim Paukštė informavo, kad Kaišiadorių savivaldybės pasiūlymas prisidėti suma iki 1000 Eur.
Kristina Gedžiūnaitė pasiūlė bendradarbiavimą su Visagino turizmo plėtros centru, praplėčiant konferencijos renginių tinklelį projekto „Youth for smart and inclusive tourism in Visaginas” rėmuose. Pasiūlė surengti atskirą darbinį susitikimą šiuo klausimu.
Maksim Paukštė pasiūlė balsuoti dėl sprendimo prisidėti prie Jaunimo politikos konferencijos organizavimo. 
Balsavimo rezultatai: 
Maksim Paukštė balsavo „UŽ”
Aurimas Gudas balsavo „PRIEŠ”
Miglė Zakarkaitė balsavo „UŽ”
Karolina Petrovskaja balsavo „UŽ”
Ūla Dubakaitė balsavo „UŽ”
Olga Manc balsavo „UŽ”
Inga Stankevičienė balsavo „UŽ”
Vladislav Jaronskij balsavo „UŽ”
Glorija Šeider balsavo „UŽ”
NUTARTA prisidėti prie Jaunimo politikos konferencijos organizavimo, bendradarbiaujant su Kaišiadorių savivaldybės jaunimo reikalų taryba, kurti bendrą darbo grupę. 
6. SVARSTYTA. Dėl jaunimo iniciatyvos „Sodai – ne tik daržovėms“ finansavimo. 
Jevgenija Cholodova pristatė idėją surengti jaukius akustinius koncertus po atviru dangumi soduose. Tikslas – parodyti, kad kultūra gali vykti ne tik salėje ir mieste, ir ateiti su kultūra į sodų erdves. Informavo, kad iniciatyvinė grupė planuoja iki vasaros galo suregnti 3 nemokamus visuomenei koncertus viename iš sodininkų bendrijos „Pavasaris" sodų, o pakviesti atlikėjai atstovauja šiuolaikinei Lietuvos nepriklausomai scenai. Pristatyta renginių sąmata, kurią sudaro 3000 Eur.
Alina Kišmachova informavo, jog akustinių koncertų soduose iniciatyvą papildytų 10-ies jaunų vietinių Visagino menininkų kūrinių paroda, eksponuojama koncertų metu. 
Aurimas Gudas pasidžiaugė idėja ir pasiūlė pasiteirauti grupės “Lajos” dėl dalyvavimo šiame projekte. Pasiteiravo, ar užtenka strateginiame plane numatytų lėšų iniciatyvos finansavimui.
Irina Jarec informavo, kad numatytų lėšų užtenka, atlikus lėšų perkėlimą tarp priemonių.
Maksim Paukštė pasiūlė balsuoti dėl jaunimo iniciatyvos „Sodai – ne tik daržovėms“ finansavimo. 
 Balsavimo rezultatai: visais balsais „UŽ”.
NUTARTA patarti Visagino savivaldybės administracijai sudaryti sutartį dėl jaunimo iniciatyvos „Sodai – ne tik daržovėms“ finansavimo. 
 Sprendimas priimtas bendru sutarimu.


